Mutarea blocului A2 din Alba Iulia, cu 80 de apartamente, în greutate de 7 600 de tone S-au scurs 25 de ani de la evenimentul care a marcat primavara anului 1987, translarea blocului A 2, de pe Platoul Romanilor din muncipiul Alba Iulia Putini dintre tinerii de azi stiu ca translarea de atunci a salvat din calea "sistematizarilor" blocul A2 cu 80 de apartamente Nu a scapat însa de demolare un bloc de garsoniere aflat în vecinatatea celui translat, în locul caruia s-a construit altul, mai modern Astazi, când blocul A2 se afla pe noul sau amplasament, Catedrala Reîntregirii Neamului Românesc vegheaza noile ansambluri arhitecturale Prezenta la acest eveniment alaturi de tatal meu, Sebastian Truta, scriu aceste rânduri la trecerea a unui sfert de secol, pentru a readuce în atentie un moment remarcabil al acelor timpuri Una dintre solutiile de atunci, pentru a deschide Bulevardul Transilvaniei, a fost evacuarea celor 80 de familii si demolarea blocului, dar le-a fost greu specialistilor albaiulieni sa se împace cu acest gând Pâna la urma, autoritatile centrale au fost convinse sa accepte solutia prof dr ing Eugen Iordachescu, de la Institutul "Proiect" Bucuresti - omul care a salvat mai multe cladiri (blocuri si lacasuri de cult) de frenezia arhitectonica a lui Nicolae Ceausescu El este inventatorul metodei translatiei imobilelor si a mutat de-a lungul carierei sale 29 de cladiri, dintre care 13 sunt biserici sau manastiri Blocul A2, cu o lungime de 100 de metri, era amplasat perpendicular pe B-dul Transilvaniei, un important ansamblu urbanistic de pe Platoul Romanilor În cadrul IACM Alba - Întreprinderea Antrepriza de Constructii Montaj - si-au unit fortele pentru a pregati translarea specialisti din mai multe sectoare: Ioan Bolog, Mircea Abrudean, Vasile Gheberta, Iustin Furdui, Calin Costea, Radu Iulian, Ilarie Pacurar, Daniel Baciu, Viorel Lazar, Liviu Furdui, Ionel Jurjut, Mihai Ciorobâtca, Domnica Maier, Stefan Dumitrescu, Vasile Rusu, Radu Cormos, Nicolae Bolog, Gheorghe Voinea, Constantin Tanasciuc si multi altii Ei au fost coordonati de prof dr ing Eugen Iordachescu, primul român care a aplicat aceasta metoda de translare a constructiilor si de ing Ioan Filimon Mutarea blocului s-a facut fara probleme, în timp ce curiosii de la fata locului priveau uimiti cum se misca blocul, cu tot cu locatari Doar familiile de la parterul cladirii au fost nevoite sa-si paraseasca pentru un timp locuintele, restul au privit din balcoane mutarea constructiei cu o înaltime de 17 metri si latimea de 12 metri, care a fost despartita în doua cladiri independente Fiecare corp al constructiei a fost sustinut de un cadru purtator, o platforma de beton, care a fost ridicata cu ajutorul unor prese Platforma era asezata pe roti si se deplasa pe sine, fiind împinsa de dispozitive hidraulice comandate de la un pupitru electric Autorul inventiei, ing Iordachescu, nu s-a temut nici un moment de vreun accident, chiar daca blocul era conectat la retelele de apa, gaz, canalizare si electricitate, pentru ca nimeni nu s-a abatut de la regulile stabilite de el În 27 mai 1987, la ora 8 35, a început translarea În ziarul Unirea, Sebastian Truta consemna: "Primul segment al blocului A2, cu 40 de apartamente, situat pe B-dul 6 Martie, nr 89, s-a desprins de fratele geaman si a început sa ruleze spre o alta destinatie Întreaga "calatorie" a durat doar 5 ore si 40 de minute, pe o axa înclinata de 33 de grade, 50 minute si 40 de secunde Translarea s-a facut cu o retragere si în acelasi timp o distantiere a celor doua tronsoane, de 55 de metri Deplasarea a avut loc fara niciun incident Pe toata durata translarii locatarii au ramas în case, gospodinele si-au vazut de treburi în bucatarie, copiii s-au jucat în camerele lor A fost un moment unic sa aluneci pe nesimtite cu întregul bloc de pe B-dul 6 Martie, pe B-dul Transilvaniei Zeci de locatari au iesit pe balcoane, consumând în liniste o cafea sau o bere O gospodina mai inspirata a asezat pe muchia balconului un pahar plin cu apa, demonstrând ca miscarea a fost asa de lina ca nu s-a varsat niciun picur de apa, desi a fost cea mai rapida translare care a avut loc vreodata A urmat mutarea celui de-al doilea tronson geaman În final, distanta dintre cele doua tronsoane ale blocului A2 s-a marit la 55,75 metri, spatiu suficient pentru încântatoarea esplanada a B-dului Transilvania, ce desfata ochiul cu noua geografie urbana" Specialistii de atunci au toate motivele pentru a privi cu mândrie spre trecut, iar noi scriem aceste rânduri pentru ca tinerii de azi sa stie ca, la Alba Iulia, în urma cu 25 de ani, s-a întâmplat un eveniment inedit, care si-a pus amprenta pe dezvoltarea municipiului nostru de-a lungul timpului 